**ОБЩИНСКИ СЪВЕТ АПРИЛЦИ**

*5641гр.Априлци,обл. Ловеч, ул. „Васил Левски” № 109, E-mail:os\_aprilci@abv.bg*

**ОТЧЕТ**

**за дейността на Общински съвет Априлци, неговите комисии**

 **и взаимодействието му с общинска администрация**

**за периода юни 2016 г. – декември 2016 г.**

УВАЖАЕМИ ОБЩИНСКИ СЪВЕТНИЦИ,

 Общински съвет е орган на местното самоуправление на територията на община Априлци, осъществяващ своите правомощия въз основа на Конституцията на Република България, Европейската харта за местно самоуправление, Закона за местното самоуправление и местната администрация, действащото законодателство, както и въз основа на Правилника за организацията и дейността на Общински съвет, неговите комисии и взаимодействието му с общинската администрация.

При извършване на дейността си през отчетния период общински съвет прие различни по видове и правна същност актове-наредби и решения, класифицирани по своята правна същност на административни актове, нормативни актове.

Класификация би могла да бъде извършена и според сферите на дейност, които регулират актовете на общински съвет, съгласно разпоредбата на чл.17 от ЗМСМА.

На основание чл.27, ал.6 от Закона за местното самоуправление и местната администрация, внасям за разглеждане настоящия отчет за дейността на Общински съвет Априлци и неговите постоянни комисии.

В своята дейност Общински съвет Априлци се ръководи от следните принципи: законност, колегиалност, самостоятелност по отношение на държавни органи при вземане на решения, гарантиране и закриляне интересите на жителите на общината, взаимодействие с държавните органи, публичност при вземане на решения и тяхното изпълнение.

През периода юни 2016г. - декември 2016г. Общински съвет Априлци проведе **7** /седем/ редовни и **3** /три/ извънредни заседания. Бяха приети **73 броя** решения. Нито едно от проведените заседания не е отложено поради липса на кворум или други причини.

Значителна работа преди провеждането на редовните заседания се извършваше в постоянните комисии, където се разглеждаха и обсъждаха предложените проекти за решения. На тези заседания на постоянните комисии присъстваха кмета на общината, секретаря на общината и представители от администрацията.

Разглеждането на проектите за решения в съответните комисии подпомогна общинските съветници при гласуването им на заседанията на Общински съвет.

Две от постоянните комисии към Общински съвет провеждаха редовно своите заседания, всяка комисия, както следва:

1. Комисия по бюджет, финанси, образование, икономическо развитие, евроинтеграция, здравеопазване, култура, религия, социални дейности и международни връзки – 8 заседания.
2. Комисия по териториално и селищно устройство, общинска собственост, туризъм, екология и околна среда, спорт, обществен ред и сигурност - 7 заседания.
3. Комисия за установяване конфликт на интереси за общински съветници и кмет – няма проведени заседания.

Дейността на постоянните комисии през отчетния период се осъществяваше на основание чл.49 и чл.50 от ЗМСМА и в съответствие с Правилник за организацията и дейността на ОбС, неговите комисии и взаимодействието му с общинската администрация.

През отчетния период Общински съвет и неговите постоянни комисии работиха отговорно по решаване на обществените проблеми на жителите на общината, спазвайки законите на Република България. Една от основните дейности на Общинския съвет е свързана с приемане на нормативни актове, регламентиращи обществени отношения от местно значение.

С оглед динамичното ни законодателство, с особено внимание се следеше за съответствието на общинските наредби с по-висшите по степен нормативни актове.

**Приети нови наредби, програми, стратегии и отчети – 2 броя**

1.Наредба за определянето и администратирането на местните данъци на територията на община Априлци

2. Кандидатстване на НЧ „Светлина 1895” гр.Априлци с проект за извършване на ремонтни дейности на читалищната сграда.

Решенията, разгледани и приети от Общински съвет Априлци, за отчетния период в големия си процент са по предложение на Кмета на Общината – 51 проекта за решение. В тази връзка е необходимо да се повиши инициативността на общинските съветници за внасянето на предложения по проблеми, касаещи развитието на Общината. Същите можем да разделим като основни групи по следния начин:

1. **Еднократни финансови помощи за новородено: 9 броя**

№ 180, № 200, № 201, № 226, № 234, № 235, № 241, № 242, № 243

1. **Еднократни финансови помощи за лечение: 5 броя**

№ 212, № 227, № 238, № 239, № 240

1. **Бюджет: 6 броя**

№ 178, № 179, № 202, № 223, № 228, № 245

1. **Предоставяне на земи от Общинския поземлен фонд: 2 броя**

№ 184, № 222

1. **Разходи по загубено имущество: 1 брой**

№ 190

1. **Еднократна финансова помощ за даровити деца: 2 броя**

№ 195, № 209

1. **Еднократна финансова помощ за живите ветерани от войните: 1 брой**

№ 237

1. **ОУ „Васил Левски”: 1 брой**

№ 199

1. **ПГТ „Иван Марангозов”: 1 брой**

№ 203

1. **Отдаване под наем или аренда на общинска собственост: 3 броя**

 № 207, № 225, № 236

1. **Разпореждане с Общинска собственост: 3 броя**

 № 185, № 196, № 216

1. **Продажба на Общинска собственост: 5 броя**

№ 197, № 208, № 221, № 229, № 249

1. **Изменение на подробен устройствен план : 11 броя**

№ 205, № 217, № 218, № 219, № 220, № 230, № 231, № 232,

№ 233, № 247, № 248

1. **Дейност на Общински съвет: 6 броя**

№ 182, №186, № 189, № 191, № 244, № 250

1. **Представителство и пълномощия на Кмет и Председател на ОбС, Кмет на кметство, Кметски наместници и общински съветници: 2 броя**

 № 183, № 193

1. **Дарения: 2 броя**

№ 181, № 194

1. **Върнати решения, препотвърдени, прегласувани и отменени: 4 броя**

№ 210, № 211, № 192, № 198

1. **Решения относно кандидатстване по проекти, свързани с общинска собственост: 5 броя**

№ 188 - *Кандидатстване на НЧ „Бъдеще – 1894”, гр. Априлци, кв. Острец с проект за извършване на ремонтни дейности на читалищната сграда.*

№ 213 - *Кандидатстване на Община Априлци с проект „Рехабилитация на общински път /LOV 1001/ІІІ – 607/ Априлци, кв. „Зла река” – кв. Видима” /LOV 3013/” по подмярка 7.2 на ПРСР 2007 – 2014 година.*

№ 214 - *Кандидатстване на Община Априлци с проект „Реконструкция на улична мрежа – гр. Априлци” по подмярка 7.2 на ПРСР 2007 – 2014 година.*

№ 215 - *Кандидатстване на НЧ „Петър Берон – 1927”, гр. Априлци с проект за извършване на ремонтни дейности на читалищната сграда.*

№ 224 - *Поставяне на преместваеми обекти и информационно указателни табели в имоти общинска собственост за обект: „Инвестиции за публично ползване в инфраструктура за отдих, туристическа информация и малка по мащаб туристическа инфраструктура на територията на с. Скандалото, община Априлци”.*

1. **Избор на състав на Местна комисия за обществен ред и сигурност: 1 брой**

№ 246

1. **Отчет по изпълнение на приетите решенията на ОбС от Кмета: 1 брой**

№ 187

Съгласно Закона за публичните финанси, Общински съвет организира публично обсъждане на проекта за Бюджет за 2017 г. и отчета за 2016 г. на Община Априлци. Публичните обсъждания се обявяват на интернет страницата на общината и информационното табло на Общината.

В деловодството са внесени заповеди и договори издадени от Кмета съгласно изискванията на чл.44, т.18 от ЗМСМА.

Няма постъпили питания към Кмета на заседания на Общински съвет в писмена форма.

Приетите решения и протокол от заседание се изпращат в седемдневен срок до Областен управител, Окръжна прокуратура – Ловеч и Районна прокуратура – Троян и до Кмета на общината. Решенията на Общински съвет, протоколите от заседанията и протоколите от постоянните комисии се публикуват на сайта на общината.

 Заведено е административно дело №306/2016 година на Административен съд гр.Ловеч, във връзка с неприето предложение за решение ДП-117/09.09.2016 г. от Д-р Младен Пелов - Кмет на община Априлци относно Процедура по допускане изработване на подробен устройствен план- план за регулация и застрояване /ПУП-ПРЗ/ по реда на чл.124а, ал.1 и чл.124б, ал.1 от Закона за устройства на територията за поземлен имот с идентификатор 52218.117.5 по кадастралната карта на гр.Априлци, кв.Видима, във връзка с промяна предназначението на земеделска земя за неземеделски нужди, на Общински съвет Априлци от Протокол № 18/27.10.2016г. на заседание на Общински съвет.

Изготвена е преписка на изисканите от административен съдия документи.

 През този период са изготвени още 2 /два/ броя преписки:

1. Преписка до Окръжна прокуратура гр. Ловеч по Образувана преписка №3576/2016г. за проверка на законосъобразността на текстове от Наредбата за реда за придобиване, управление и разпореждане с общинско имущество на ОС-Априлци.
2. Преписка до Районна прокуратура гр.Троян във връзка с писмо

№ 749/2016 г. за проверка законосъобразността и спазването на процедурата по приемането на Решение № 146/31.03.2016 г. на Общински съвет – Априлци относно Приемане Наредба за изменение и допълнение на Наредба №16 за определянето и администрирането на местните такси и цени на услуги на община Априлци.

В изпълнение на правомощията си по чл.32, ал.2 от Закона за администрацията във връзка с чл.45, ал.4 от ЗМСМА , през разглеждания период Областен управител- гр.Ловеч със Заповед № РД-07-111/ 15.08.2016г. връща за ново обсъждане в ОбС Априлци Решение № 198/28.07.2017г. и Решение № 198/28.07.2017г., че не са съобразени с приложените процесуални правила и материалноправни норми.

Уважаеми общински съветници,

Надявам се, че чрез нашата работа в активна комуникация с представителите на гражданското общество, неправителствените организации и всички институции на територията на общината, ще постигнем подобряване във всички сфери на местното самоуправление и устойчиво развитие на общината.

Очаквам този отчет да бъде допълнен в заседанията на постоянните комисии, заседанието на общински съвет и заедно с тези допълнения ще бъде разгласен на населението чрез интернет – страницата на Общината и на информационното табло на общината.

**Инж. Димитър Кокошаров**

*Председател на Общински съвет Априлци*